Norcontrol var tidlig ute med å etablere kontorer i utlandet og på slutten av 80 tallet ble det etablert et service kontor i Korea som ble navngitt Norcontrol Korea. I 1991 inngår Norcontrol Automation en «joint venture»-avtale med Hyundai i Korea for å komme sterkere i posisjon til å levere utstyr til den stadig økende skipsbyggeaktiviteten i Korea. Etableringen blir senere til Hyundai Kongsberg Korea (HMK) og til Kongsberg Maritime Korea (KMK) når Kongsberg Maritime tar over eierskapet fullt og helt ved å kjøpe ut Hyundai i år 2000. Selskapet hadde i 2021 rundt 250 ansatte, har egen prosjektgjennomføring og gjør engineering, test og igangkjøring av Kongsberg Maritimes systemer levert til skipsverftene i Korea.